Elandsbaai is 'n klein kusdorpie aan die Atlantiese Oseaan, Wes-Kaap, Suid-Afrika. Die dorpie lê aan die mond van die Verlorenvleistroom wat in 'n moeras met dieselfde naam eindig. Die moeras is 'n blyplek vir enorme getalle water- en ander voëls. Simon van der Stel het die moeras al gedurende 1685 besoek. Elandsbaai is suid van Lambertsbaai. Die Bobbejaansberg, op die suidelike oewer van die riviermonding, loop die see in. Die Sishen-Saldanha Spoorlyn loop hier deur 'n tonnel, die Bobbejaansbergtonnel. Die visbedryf speel 'n groot rol in die dorpie se ekonomie. Elandsbaai is ook gewild onder die branderplankryers. Lys van dorpe in Suid-Afrika "Hoofplek Elandsbaai". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Padlangs deur Suid-Afrika. 2010. ISBN 978-1-77007-751-5 Wikimedia Commons het meer media in die kategorie Elandsbaai.